**คู่มือสำหรับประชาชน : การเปลี่ยนแปลงรายการหรือประเภทสินค้าหรือลักษณะวิธีการจำหน่ายหรือสถานที่จัดวางสินค้า**

**หน่วยงานที่ให้บริการ :** ฝ่ายสิ่งแวดล้อมและสุขาภิบาลสำนักงานเขตดอนเมืองกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้  
  
 บริเวณที่หรือทางสาธารณะที่ตั้งวางจำหน่ายสินค้า ต้องเป็นที่หรือทางสาธารณะที่ประกาศเป็นจุดผ่อนผันตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535  
  
 พระราชบัญญัติการสาธารณสุข พ.ศ. 2535 มาตรา 41 กำหนดให้เจ้าพนักงานท้องถิ่น มีหน้าที่ควบคุมดูแลที่หรือทางสาธารณะ เพื่อประโยชน์ใช้สอยของประชาชนทั่วไป ซึ่งถือได้ว่าเป็นหน้าที่หลักที่เจ้าพนักงานท้องถิ่นจะต้องรักษาผลประโยชน์ของประชาชนผู้สัญจรไปมาเป็นสำคัญ การที่จะอนุญาตให้มีการจำหน่ายสินค้าในพื้นที่ใด จึงต้องพิจารณาโดยรอบคอบและเป็นประโยชน์แก่ประชาชนโดยส่วนรวม  
  
ตามมาตรา 41 วรรค 2 แห่งพระราชบัญญัติการสาธารณสุข พ.ศ. 2535 กฎหมายบังคับให้ผู้จำหน่ายสินค้าในที่หรือทางสาธารณะ ไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติ หรือเร่ขาย จะต้องขออนุญาตต่อเจ้าพนักงานท้องถิ่นก่อนดำเนินกิจการ ซึ่งเจ้าพนักงานท้องถิ่นจะระบุชนิดหรือประเภทสินค้า ลักษณะวิธีการจำหน่าย และสถานที่จะจัดวางสินค้า และเงื่อนไขอื่น ๆ ที่เห็นสมควร ในใบอนุญาตก็ได้ ทั้งนี้ เพราะการจำหน่ายสินค้าแต่ละประเภท โดยเฉพาะเรื่องอาหาร น้ำดื่ม จะมีความเสี่ยงต่อการปนเปื้อนของเชื้อโรค และสิ่งสกปรกได้ง่าย และเกี่ยวพันกับลักษณะ วิธีการขายประเภทสินค้า ลักษณะวิธีการจำหน่าย หรือสถานที่จัดวางสินค้า ซึ่งจะมีผลต่อการระบาดของโรคได้ง่ายด้วยและในการเปลี่ยนแปลงประเภท ลักษณะวิธีการหรือสถานที่จำหน่ายสินค้า ผู้ได้รับใบอนุญาตจะต้องแจ้งต่อเจ้าพนักงานท้องถิ่นก่อนดำเนินการเปลี่ยนแปลง ซึ่งเจ้าพนักงานท้องถิ่นจะได้จดแจ้งในใบอนุญาตต่อไป ตามมาตรา 41 วรรค 4  
  
 ข้อบัญญัติกรุงเทพมหานคร เรื่อง การจำหน่ายสินค้าในที่หรือทางสาธารณะ พ.ศ. 2545 ข้อ 19 หากผู้ได้รับใบอนุญาตประสงค์จะเปลี่ยนแปลงชนิดหรือประเภทสินค้า หรือลักษณะวิธีการจำหน่ายหรือสถานที่จัดวางสินค้าให้แตกต่างไปจากที่ระบุไว้ในใบอนุญาตหรือรายการอื่นใด ให้ยื่นคำขอต่อเจ้าพนักงานท้องถิ่นตามแบบที่กรุงเทพมหานครกำหนด  
  
  
  
 ผู้รับใบอนุญาตที่ประสงค์จะเปลี่ยนแปลงชนิดหรือประเภทสินค้า หรือลักษณะวิธีการจำหน่าย หรือสถานที่จัดวางสินค้า หรือผู้ช่วยจำหน่ายสินค้าในที่หรือทางสาธารณะ ให้ยื่นคำขอเปลี่ยนแปลงรายการดังกล่าวต่อเจ้าพนักงานท้องถิ่นด้วยตนเอง ตามแบบที่กรุงเทพมหานครกำหนด พร้อมกับเอกสารหลักฐานที่ถูกต้องตามรายการที่ระบุในคู่มือนี้ ณ ฝ่ายสิ่งแวดล้อมและสุขาภิบาล สำนักงานเขต ที่สถานประกอบการตั้งอยู่  
  
หมายเหตุ 1.ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว 2.กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั่นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจจะลงนามบันทึกดังกล่าวและจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน 3.เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของทางราชการ พ.ศ.2558

**ช่องทางการให้บริการ**

|  |  |
| --- | --- |
| **สถานที่ให้บริการ**  ฝ่ายสิ่งแวดล้อมและสุขาภิบาล สำนักงานเขตดอนเมือง  999 ถ.เชิดวุฒากาศ แขวงดอนเมือง เขตดอนเมือง กรุงเทพฯ 10210 โทรศัพท์ 02 565 9407 โทรสาร 02 565 9407 /ติดต่อด้วยตนเอง ณ หน่วยงาน  (หมายเหตุ: (วันจันทร์ ถึง วันศุกร์(ยกเว้นวันหยุดที่ทางราชการกำหนด))) | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  เจ้าหน้าที่ตรวจสอบเอกสารหลักฐาน  1.1 กรณีเอกสารหลักฐานถูกต้องครบถ้วน ให้เจ้าหน้าที่ออกใบรับคำขอเปลี่ยนแปลงชนิดหรือประเภทสินค้าฯ ให้ผู้รับใบอนุญาต  1.2 กรณีเอกสารหลักฐานไม่ถูกต้องไม่ครบถ้วน เจ้าหน้าที่แจ้งผู้ขอรับใบอนุญาตทราบทันทีและแก้ไขทันที  (หมายเหตุ: -) | 1 ชั่วโมง | ฝ่ายสิ่งแวดล้อมและสุขาภิบาลสำนักงานเขตดอนเมือง |
| 2) | **การพิจารณา**  เจ้าพนักงานท้องถิ่นพิจารณาลงนามอนุญาต หรือไม่อนุญาตในคำขอ  (หมายเหตุ: -) | 30 วัน | ฝ่ายสิ่งแวดล้อมและสุขาภิบาลสำนักงานเขตดอนเมือง |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | สำนักบริหารการทะเบียน |
| 2) | **ใบสำคัญการเปลี่ยนชื่อ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ให้ถ่ายสำเนาเอกสารพร้อมรับรองสำเนาถูกต้อง) | สำนักบริหารการทะเบียน |
| 3) | **ทะเบียนสมรส**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (ของผู้ขอรับใบอนุญาต ผู้ช่วยจำหน่ายสินค้า แล้วแต่กรณี เป็นต้น ให้ถ่ายสำเนาเอกสารพร้อมรับรองสำเนาถูกต้อง) | สำนักบริหารการทะเบียน |
| 4) | **คำขอเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าหรือผู้ช่วยจำหน่ายสินค้าในที่หรือทางสาธารณะ แบบ สณ.9**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 5) | **ใบอนุญาตเป็นผู้จำหน่ายสินค้าในที่หรือทางสาธารณะฉบับเดิม**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 6) | **สำเนาบัตรประจำตัวประชาชนและสำเนาทะเบียนบ้านของผู้ช่วยจำหน่ายสินค้า พร้อมรับรองสำเนาถูกต้อง (กรณีเปลี่ยนแปลงผู้ช่วยจำหน่ายสินค้า)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** - | - |
| 7) | **รูปถ่ายหน้าตรงครึ่งตัวไม่สวมหมวก ไม่สวมแว่นตาดำ ขนาด 1 x 1.5 นิ้ว ถ่ายไว้ไม่เกิน 60 วันของผู้ช่วยจำหน่ายสินค้าพร้อมเขียนชื่อ – สกุลของเจ้าของรูปไว้ด้านหลังรูปถ่ายทุกใบ (กรณีเปลี่ยนแปลงผู้ช่วยผู้จำหน่ายสินค้า)**  **ฉบับจริง** 3 ฉบับ  **สำเนา** 0 ฉบับ  **หมายเหตุ** (คนละ 3 รูป) | - |
| 8) | **ใบรับรองแพทย์ของผู้ช่วยจำหน่ายสินค้า ตามแบบ สณ.11 พร้อมผลเอ็กเรย์ปอด และผลการตรวจเพาะเชื้อในอุจจาระ (กรณีเปลี่ยนแปลงผู้ช่วยผู้จำหน่ายสินค้า)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรุงเทพมหานคร |
| 9) | **สำเนาหนังสือรับรองว่าผู้ช่วยจำหน่ายสินค้าผ่านการอบรมหลักสูตรการสุขาภิบาลอาหารที่กรุงเทพมหานครรับรอง ที่ยังไม่สิ้นอายุ (กรณีการจำหน่ายสินค้าประเภทอาหาร) พร้อมรับรองสำเนาถูกต้อง(กรณีเปลี่ยนแปลงผู้ช่วยผู้จำหน่ายสินค้า)**  **ฉบับจริง** 0 ฉบับ  **สำเนา** 1 ฉบับ  **หมายเหตุ** (คนละ 1 ฉบับ) | กรุงเทพมหานคร |
| 10) | **หลักฐานอื่นๆ ที่เกี่ยวข้องกับการขอเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าหรือผู้ช่วยจำหน่ายสินค้าในที่หรือทางสาธารณะ พร้อมเซ็นชื่อรับรองเอกสารทุกฉบับ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มี**  (หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายสิ่งแวดล้อมและสุขาภิบาล สำนักงานเขตดอนเมือง 999 ถ.เชิดวุฒากาศ แขวงดอนเมือง เขตดอนเมือง กรุงเทพฯ 10210 โทรศัพท์ 02 565 9407 โทรสาร 02 565 9407  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขอเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าหรือผู้ช่วยจำหน่ายสินค้าในที่หรือทางสาธารณะ แบบ สณ.9  (หมายเหตุ: -) |

**หมายเหตุ**

การแจ้งขยายผลการพิจารณา  
  
1.ในกรณีที่มีเหตุจำเป็นที่เจ้าพนักงานท้องถิ่น ไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนด 30 วัน ให้ขยายเวลาออกไปได้อีกไม่เกิน 2 ครั้งๆละไม่เกิน 15 วัน แต่ต้องมีหนังสือแจ้งการขยายเวลาและเหตุจำเป็นในแต่ละครั้งให้ผู้ขออนุญาตทราบ ก่อนสิ้นกำหนด 30 วัน หรือตามที่ขยายเวลาไว้แล้วนั้น แล้วแต่กรณี  
  
2.ในกรณีที่เจ้าพนักงานท้องถิ่น พิจารณาคำขอให้ผู้รับใบอนุญาตไม่แล้วเสร็จภายในระยะเวลาตาม 1.ให้แจ้งขยายผลการพิจารณาคำขอให้ผู้รับใบอนุญาตทราบทุก 7 วัน นับจากวันที่รับคำขอ จนกว่าจะพิจารณาแล้วเสร็จ พร้อมทั้งส่งสำเนาการแจ้งให้คณะกรรมการพัฒนาระบบราชการทราบทุกครั้ง

**ข้อมูลสำหรับเจ้าหน้าที่**

**ชื่อกระบวนงาน:** การเปลี่ยนแปลงรายการหรือประเภทสินค้าหรือลักษณะวิธีการจำหน่ายหรือสถานที่จัดวางสินค้า

**หน่วยงานกลางเจ้าของกระบวนงาน**: สำนักอนามัย สำนักอนามัย สำนักอนามัย

**ประเภทของงานบริการ:** กระบวนงานบริการที่ให้บริการในส่วนภูมิภาคและส่วนท้องถิ่น (กระบวนงานบริการที่เบ็ดเสร็จในหน่วยเดียว)

**หมวดหมู่ของงานบริการ:** อนุญาต/ออกใบอนุญาต/รับรอง

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)ข้อบัญญัติกรุงเทพมหานคร เรื่อง ค่าธรรมเนียมสำหรับการดำเนินกิจการตามกฎหมายว่าด้วยการสาธารณสุข (ฉบับที่2)พ.ศ.2548 |
| 2)ข้อบัญญัติกรุงเทพมหานคร ว่าด้วยหลักเกณฑ์ในการจำหน่ายสินค้าในที่หรือทางสาธารณะ พ.ศ. 2545 |
| 3)ประกาศกรุงเทพมหานคร เรื่อง กำหนดจุดผ่อนผันให้ทำการค้าหาบเร่ – แผงลอย ลงวันที่ 31 พฤษภาคม 2548 |
| 4)พระราชบัญญัติการสาธารณสุข พ.ศ.2535 |
| 5)พระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535 |
| 6)ระเบียบกรุงเทพมหานคร ว่าด้วยหลักเกณฑ์ในการจำหน่ายสินค้าในที่หรือทางสาธารณะ (ฉบับที่ 2) พ.ศ. 2551 |
| 7)ระเบียบกรุงเทพมหานคร ว่าด้วยหลักเกณฑ์ในการจำหน่ายสินค้าในที่หรือทางสาธารณะ พ.ศ. 2546 |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** - **ระยะเวลาที่กำหนดตามกฎหมาย / ข้อกำหนด ฯลฯ:** 0.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การเปลี่ยนแปลงรายการหรือประเภทสินค้าหรือลักษณะวิธีการจำหน่ายหรือสถานที่จัดวางสินค้า สำนักงานเขตดอนเมือง นางรัตนา

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -